open-index/open-wikipedia-markdown huggingface dataset:
Центар за посетители на НП Тара на Митровац

350п|мини
**Центар за посетители на НП Тара на Митровац** е објект отворен во 2006 година, како прв објект од овој вид во Србија.

На простор од 220 м² сместени се инфо-пулт со сувенирница, природничка и етно поставка, сала за презентации (шумско кино) со 40 места. Центарот е наменет за  прием на организирани групи и поединечни посетители и нивно запознавање со паркот. Во рамки на шумското кино спроведени се образовни активности со најмладите. Во објектот се наоѓа канцеларија на Службата за надзор.

Центрот годишно го посетуваат од 13—15 илјади посетители.


Info centar NP Tara, Mitrovac 007.jpg
Info centar NP Tara, Mitrovac 008.jpg
Info centar NP Tara, Mitrovac 009.jpg
Info centar NP Tara, Mitrovac 010.jpg
Info centar NP Tara, Mitrovac 011.jpg
Info centar NP Tara, Mitrovac 012.jpg
Info centar NP Tara, Mitrovac 013.jpg
Info centar NP Tara, Mitrovac 014.jpg
Info centar NP Tara, Mitrovac 015.jpg
Info centar NP Tara, Mitrovac 016.jpg
Info centar NP Tara, Mitrovac 017.jpg
Info centar NP Tara, Mitrovac 018.jpg
Info centar NP Tara, Mitrovac 019.jpg
Info centar NP Tara, Mitrovac 020.jpg
Info centar NP Tara, Mitrovac 021.jpg
Info centar NP Tara, Mitrovac 022.jpg
Info centar NP Tara, Mitrovac 023.jpg
Info centar NP Tara, Mitrovac 024.jpg
Info centar NP Tara, Mitrovac 025.jpg
Info centar NP Tara, Mitrovac 026.jpg
Info centar NP Tara, Mitrovac 027.jpg
Info centar NP Tara, Mitrovac 028.jpg


## Поврзано
* Митровац на Тара
* Шумарска куќа на Митровац
* Центар за посетители на НП Тара во Бајина Башта

## Литература
* 

Категорија:Национален парк Тара
Категорија:Туризам во Србија
Категорија:Културно наследство на Западна Србија
Центар за посетители на НП Тара во Бајина Башта

300п|мини
**Центар за посетители на НП Тара** во Бајина Башта, се наоѓа во управната зграда на ЈП Национални парк Тара.

Простор за работа во Центарот адаптиран е во 2008 година. Содржи изложбена поставка на природнп и културно наследство на подрачјето на Тара, сала за презентации, инфо-пулт со сувенирница, приказ на релјеф на Тара и библиотека. Изложбениот простор од 230m² се користи за тематски изложби во соработка со Природонаучниот музеј од Београд. Позначјни изложби се „Велике звери Србије” (македонски  јазик „Големите ѕверови на Србија”), „Рибе јужног Јадрана” (македонски  јазик „Риби на јужниот Јадран”), „Небески ловци” (македонски  јазик „Небесни ловци” )и др.

## Галерија

Centar za posetioce, Bajina Bašta 003.jpg
Centar za posetioce, Bajina Bašta 008.jpg
Centar za posetioce, Bajina Bašta 005.jpg
Centar za posetioce, Bajina Bašta 017.jpg


## Поврзано
* Центар за посетители на НП Тара на Митровац

## Литература
* 

## Наводи

## Надворешни врски

Категорија:Национален парк Тара
Категорија:Културно наследство на Западна Србија
Лудвик Куба

мини|Лудвик Куба во 1890-те.
**Лудвик Куба** фолклорист, музиколог и сликар. Голема страст и животна определба му била да патува по словенските земји и да ги бележи и проучува нивните народни песни и инструменти. Неговото капитално дело е „Slovanstvo ve svych zpevech“ во 15 тома. За Македонија особено е значајна неговата собирачка дејност објавена во ⅩⅣ том „Pisne Makedonske” (1929). Тој е првиот етномузиколог што во своите анализи на македонската народна песна јасно укажал на влијанијата на ориенталната и западноевропската струја. Своето одушевување од македонската песна го изразил и со познатата реченица: „Таа е прекрасен мозаик од многу ефектен мермер.”

Категорија:Чешки уметници
Категорија:Носители на Орденот на Свети Сава
Категорија:Членови на Македонскиот научен институт
Категорија:Родени во 1863 година
Категорија:Починати во 1956 година
Невеста (Мартиноски)

**Невеста** – портрет на ромска невеста од Никола Мартиноски. Сликата е масло на платно, завршена во 1937 година со димензии 95х72 см.

Моделот на сликата гледа директно кон гледачот, а телото е странично поставено. На себе има некоја жолта кошула и бел фустан со мали сини и црвени точки. Рацете во скутот држат жолти полски цветови. Зелената заднина е чиста. „Ликот на младото девојче е работен во светол жолтеникавоокерен тон, нанесуван во мошне нежни и изедначено. Грижливо се изведени сите детали (меланхоличните очи, фино изработените усни, носот, малечката брада). Линијата на телото е издолжена, благо свиткана, дејствува опуштено, речиси беспомошно. Внимателно е предадена материјата на облеката, со бои што дејствуваат лесно и проѕирно (светлолилавата, светложолтата, светлосината и темноокерната), нанесени во непресилени валери“. Иако сликата има „недостатоци“ (девојката е анатомски неточна, долниот дел од нејзиното тело е многу голем во споредба со торзото) и во делови сцената е нејасна (на платното не постои никаква индикација за предметот врз кој седи девојката), оваа слика е еден од маркерите на уметноста на Мартиноски од крајот на триесеттите години.

## Наводи

Категорија:Слики од Никола Мартиноски
Категорија:Македонски уметнички слики
Категорија:Уметнички слики од 1937 година
Ричард Добинс

мини|Фотографија од Ричард Добинс
**Ричард (Дик) Ендру Добинс** (, 15. јули 1925 година во Берлингтон, Масачусетс, САД - 8. мај 2015 година) беше американски инженер и физичар. Неговите придонеси кон истражувањето на аеросоли се меѓународно наградувани, а особено важна е неговата истражувачка дејност за создавањето на саѓа при согорување. Овие трудови поставуваат темели на науката за животната средина и климатските промени.

Добинс беше син на земјоделци-доселеници од Ирска. Тој служи во американската морнарица за време на Втората светска војна. По крајот на војната, тој ги завршува своите додипломски студии на Харвардовиот универзитет на програмата за инженерство и физика. Подоцна, Добинс магистрира на универзитетот „Нортистерн“ со насока во физика во 1958 година и докторира на Принстонскиот универзитет во областа на аеронаутичкото инженерство во 1961 година. Неговата целосна кариера на Брауновиот универзитет каде предава во областа на механиката на флуиди и термодинамиката до 1993 година. Добинс активно работи на истражувачка дејност до 2011 година. Во текот на својата кариера тој ја вршел и улогата на директор на Дивизијата за инженерство. Истражувачката дејност го носи Добинс да учествува на бројни размени на знаење, вклучувајќи ги и тие на Калифорнискиот технолошки институт, Абаданскиот институт во Иран и поранешното Национално биро за стандарди на САД.

Професорот Добинс е добитник на бројни награди и признанија, вклучувајќи ја наградата „Дејвид Синклер“ за достигнувања во истражувањето на аеросолите. Тој беше член на почесните друштва Тау Бета Пи и Сигма Хи, како и на Институтот за согорување, Американското физичко друштво, Американското друштво на машински инженери итн.

Во 1953 година, Добинс се ожени со Јона М. Блејк со која подоцна имаа две ќерки.

## Наводи

Категорија:Родени во 1925 година
Категорија:Починати во 2015 година
Категорија:Американци со ирско потекло
Категорија:Физичари
Категорија:Инженери
Категорија:Апсолвенти на Харвард
Категорија:Апсолвенти на универзитетот „Нортистерн“
Категорија:Апсолвенти на Принстонскиот универзитет
Категорија:Професори на Брауновиот универзитет
Митровац на Тара

300п|мини
**Митровац на Тара** е туристичка населба и селска населба Перуќац, на планината Тара, во општината Бајина Башта. Се наоѓа на благо заталасана истоимена висорамнина, на 26&nbsp;км од Бајина Башта, во висинска зона од 1.055 до 1.100 м.н.в. и најпознат е по големото детско одморалиште.

## Положба
Митровац до 1956 година бил скоро ненаселено место кога група природоници од Академијата на науките го одбрала за идно детско летувалиште порадистабилната клима, чистот воздух, големиот број на сончеви часови и особено „роза на ветровите”. Имено на Митровац постојано пирка поветарец донесувајќи чист воздух.

Населбата плански е изградена во 1979 година како туристички центар, на Митровац постои детско одморалиште, шест павилјони со 600 легла, изградено од 1977 до 1979 година, Спортскиот камп „Митровац”, Авантуристички адреалин парк, рекреативна жичара Тисово ридот-Митровац и Репушњак-Митровац, Центар за спортови на вода „Еезеро Заовине”, стадион, викендици за одмор и ловечки дом. Од останати услужни објекти во населбата се наоѓа објект за изведување на културни и туристички манифестации - Центар за посетители на НП Тара (со сувенирница, инфо-пулт, природничка и етно-поставка), пошта, етно ресторан Кчара и др.

## Туристичка зона на Митровац
Туристичката зона на Митровац, дефинирана е со Просторен план за подрачја со посебна намена во НП Тара и Мастер планот за развој на туризмот за планината Тара. Опфаќа простор од Заовинското езеро на југ, преку Митровац, до туристичката зона и Перуќачкото езеро на север. Оријентирана е кон развој на рекреативниот туризам, насочен кон ученичката популација.

Во непосредна близина на Митровац се наоѓа Природниот резерват од прва (највисока) категорија Црвени поток, а во рамки на него „Тепих ливада“.

Исто така во рамки на Митровац е и Селска училница на бувот.

Во близина на Митровац се езерата:
* Акумулација – Езеро Заовине (7&nbsp;км), 
* Езеро Перуќац (12&nbsp;км)

Видиковци:
* Ђавоља стена, (македонски јазик Ѓаволска карпа) (7&nbsp;км)
* Козја стена, (македонски јазик Козја карпа) (7&nbsp;км)

Овде се наоѓа Спомен-чешма Митровац.

## Галерија

Mitrovac, Tara 008.jpg
Edukativno šetne staze, Kaluđerske bare, Tara 001.jpg
Edukativno šetne staze, Kaluđerske bare, Tara 007.jpg


## Поврзано
* Центар за посетитли на НП Тара на Митровац
* Камп на млади чувари на природата
* Бесеровачки Бари

## Литература
* 

## Наводи

## Надворешни врски
* Митровац на Тара - мрежно место www.tara-planina.com
* За Митровац од мрежното место Tara.rs 
* Митровац на Тара - мрежно место www.tara-zaovine.com
* Митровац на Тари Виртуелна шетња, видиковци, Тепих ливада

Категорија:Туризам во Србија
Категорија:Национален парк Тара
Берба (Мартиноски)

**Берба** или **Девојка со грне и младич** – слика од Никола Мартиноски. Сликата е масло на платно, завршена во 1929 година со димензии 52,5х63 см и се наоѓа во Музејот на Смедерево.

На сликата централно е поставена крупна фигура на девојка во сива кошула. Таа во рацете држи едно големо земјано грне. Десно од неа, гледаме стоечка фигура на момче. На платното, блиску до левиот раб, се извива пат на кој стои мало црно кученце и кој води до куќа во заднината на сликата.

## Наводи

Категорија:Слики од Никола Мартиноски
Категорија:Македонски уметнички слики
Категорија:Уметнички слики од 1929 година
Китење на невеста

**„Китење на невеста”** е познато дело на Паја Јовановиќ. Сликата е создадена помеѓу 1885 и 1886 година, во текот на едно од Јовановиќевите патуања на Балканскиот Полуостров. Била заведена под инвентарски број 115, и се чува во збирката на српското сликарство од 18-от и 19-от век во Народниот музеј во Белград.

## Називи на сликата
Во литературата сликата се појавува и под називите: „Невеста“ — „Китење на млада“ — „Опрема на млада“.
## Општи информации

## Наводи

Категорија:Уметнички дела
Планетариум (Урдин)

**Планетариум** – слика од Киро Урдин. Со површина од 48 квадратни метри, таа е меѓу најголемите во современа Европа. Сликата е откупена и поставена во зградата на електронскиот гигант NEWAUS, во Ајндховен – Холандија.

Планетариум е првата слика во човечката историја која била работена низ цел свет од 1996 до 1997 година. Била работена во: Гробот на Исус, Ѕидот на плачот, Њујорк, Берлинскиот ѕид, Нерези, Охрид, Брисел, Кноке-ле-Зуте, Бриж, Париз, Рим, Помпеја, Пиза, Суецки Канал, Лондон, Стоунхенџ, Атина, Сунион, Нил, Пирамидите во Гиза, Мачу Пикчу, Куско, Бангкок, Пекинг (Забранет Град), Кинескиот Ѕид, Токио, Камакура, Мон Сен Мишел, Нуенен и Ајндховен.

Планетариумот како мултимедијален проект е меѓу првите како уметничко дело во ликовниот правец мондидализам. За „Планетариумот“ е снимен и филм на трака од 35 мм кој филм бил прикажан и на официјалната селекција на познатиот телевизиски фестивал во Монте Карло во 1998 година. Филмот го режирал Иван Митевски, и ја добил наградата за најдобар документарен филм на Меѓународниот фестивал на независни филмови и документарни филмови во Њујорк во 2005 година.

Истовремено со филмот била објавена монографија од Марин Димевски со фотографии од двегодишното патување.

## Наводи

Категорија:Слики од Киро Урдин
Категорија:Македонски уметнички слики
Категорија:Уметнички слики од 1997 година
Жена (Мазев)

**Жена** – слика од Петар Мазев. Сликата е акрилик на платно во експресионистички стил, завршена во 1972 година.

## Наводи

Категорија:Слики од Петар Мазев
Категорија:Македонски уметнички слики
Категорија:Уметнички слики од 1972 година
Бах (Караваџо)

***Бах*** (околу 1596 г.) — маслена слика од италијанскиот барокен мајстор Микеланџело Мериси да Караваџо (1571–1610) нарачана од кардиналот Дел Монте. Сликата го прикажува младиот Бах, во класична поза, со грозје и лисја од лозови набори во неговата коса. На камена маса пред него е сад со овошје и голем карафи со црвено вино. Тој држи плитка чаша со исто вино, поканувајќи го гледачот да му се придружи. Сликата во моментот се чува  во галеријата Уфици во Фиренца. 

## Наводи

Категорија:Слики од Караваџо
Категорија:Уметнички слики од 1590-тите
Медуза (Караваџо)

Микеланџело Мериси да Караваџо создал две верзии на ***Медуза*** - едната во 1596 година, а другата во 1597 година, прикажувајќи го точниот момент кога таа била убиена од Персеј. Тој си поигрувал со концептот заменувајќи го лицето на Медуза со своето, како индикација за неговиот имунитет кон нејзиниот застрашувачки поглед. Поради бизарниот и сложен дизајн, за сликата се вели дека ја надополнуваат уникатната фасцинација на Караваџо со насилство и реализам. Таа била нарачана од италијанскиот дипломат Франческо Марија дел Монте како средство за надавање на Големиот војвода од Тоскана, и сега се наоѓа во музејот Уфици во Фиренца без потпис.

## Историја
Во 1590-тите, Караваџо започнал да станува успешен и богат уметник во Рим. Сепак, времето во кое тој ги насликал двете верзии на Медуза се одликувало со неколку неуспеси со законот. Во јули 1597 година, Караваџо и неговиот партнер Просперо Орси се вклучиле како сведоци во злосторството што се случило во близина на Сан Лујџи де Франсиси. Во еден случај, еден бербер по име Лука дал сведоштво за Караваџо каде дал опис во врска со неговата мистериозна облека:  *„Овој сликар е жив млад човек… со тенка црна брада, дебели веѓи и црни очи, кој оди облечен во црно, на прилично неуреден начин, носи црно црево што е малку навој, и кој има густа глава од коса, долго над челото.*”  Сликите на Караваџо никогаш не биле во склад со идеализираните теми што биле распространети во временскиот период. Наместо тоа, тој се заинтригирал со идејата за реализам и ја вметнал во неговите слики како *Момче со корпа овошје*, *Претскажувачот*, *[[Бах (Караваџо)|Бах]]*, па дури и *Музичарите*, кои сите биле изработени во истиот временски период. Кога ја насликал Медуза, Караваџо добил голема пресвртница во животот - му била дадена можност да ја украси  капелата Контарели, во која создал реални слики во врска со животот на самиот Свети Матеј. Оваа можност да се наслика капелата му дала голема предност и чувство за мотивација да вметне поголем реализам во неговите уметнички дела.

## Наводи

Категорија:Слики од Караваџо
Категорија:Уметнички дела
Категорија:Уметнички слики
Категорија:Уметнички слики од 1590-тите
Си било еднаш во Холивуд

***Си било еднаш во Холивуд*** (англиски: *Once Upon a Time in Hollywood*), во некои преводи ***Беше еднаш во Холивуд*** — американски филм од 2019 година, режиран од Квентин Тарантино, кој е автор и на сценариото. Во филмот глумат: Леонардо Ди Каприо, Бред Пит, Маргот Роби, Дакота Фенинг, Лук Пери, Дејмијан Луис и Ал Пачино. Филмот освоил два „Оскари“: за најдобро производство и за споредна машка улога (Пит), а бил предложен уште во осум категории. исто така, бил предложен за „Златен глобус“ во пет категории од кои победил во три, а од десетте номинации за БАФТА победил само во онаа за споредна машка улога (Пит). Вкупно, филмот освоил 147 награди, а имал уште 341 номинација.

Премиерата на филмот во Обединетото Кралство била на 14 август 2019 г., во Македонија на 15 август, а во САД на 26 јули истата година.

## Содржина
Рик Далтон (го игра Ди Каприо) е поранешна ТВ-ѕвезда што сега глуми по разни ТВ-серии, но има проблеми со алкохолизмот. Неговиот најблизок соработник е каскадерот Клиф Бут (го игра Пит), кој истовремено му е возач и најблизок пријател. Рик живее во Холивуд, каде први соседи му се Роман Полански и Шерон Тејт. По наговор на продуцентот Шварц (го игра Пачино), Рик оди во Италија, каде снима шпагети-вестерни, а оттаму се враќа со девојка и истовремено му соопштува на Клиф дека ќе ја прекинат натамошната соработка. По тој повод, тие се опиваат, а потоа Рик оди да се одмори во својот базен, додека Клиф го шета своето куче. Тогаш, во нивната куќа влегуваат едно момче и две девојки (сите хипици), кои го напаѓаат Клиф и девојката на Рик, кој пак не знае ништо за нападот. Со помош на своето куче, Клиф ги убива момчето и едната девојка, а другата излегува надвор, каде ја убива Рик со помош на пламенофрлач. За време на борбата Клиф е ранет, кого го носат во болница, а Рик оди во посета на своите соседи.

## Улоги

## Наводи

## Надворешни врски

* 

Категорија:Филмови од 2019 година
Категорија:Американски филмови
Категорија:Филмови на англиски јазик
Категорија:Филмови на Квентин Тарантино
Категорија:Добитници на оскар за најдобар филм
Категорија:Филмови за алкохоличари
Категорија:Филмови за глумци
Категорија:Филмови чие дејствие се одвива во Лос Анџелес
Категорија:Филмови чие дејствие се одвива во Холивуд
Категорија:Филмови со Бред Пит
Категорија:Филмови со Леонардо ди Каприо
Категорија:Филмови со Маргот Роби
Категорија:Филмови со Дакота Фенинг
Категорија:Филмови со Лук Пери
Категорија:Филмови со Ал Пачино
Категорија:Филмови со Дејмијан Луис
Категорија:Американски сатирични филмови
Категорија:Американски комедии
__СОСОДРЖИНА__
__ИНДЕКС__
Кнезот Иван Кнежевиќ (песна)

**Кнезот Иван Кнежевиќ** (српски: *Кнез Иван Кнежевиһ*) - српска епска песна. Песната прв ја запишал Вук Караџиќ, кој ја слушнал од слепиот пејач Филип Вишњиќ. Притоа, според мислењето на Караџиќ, Вишњиќ самиот ја измислил песната.

## Содржина
Капетанот Кулин заминал со својата бројна војска од Босна во Мачва. Таму го пречекал кнезот Иван Кнежевиќ кој, за да ја спаси својата територија, се побратимил со Кулин. Меѓутоа, Кулин го изневерил пријателството и го нападнал селото Добриќ, каде неговата војска убила 64 селани, заедно со кнезот и попот и заробила 300 луѓе. Кога слушнал за тоа, кнезот Иван го замолил капетанот Кулин да му ги продаде робовите, а тој побарал три товари богатство, како цена за нив. Тогаш, кнезот ги собрал робовите и ги однесл во Бијелина, каде го повикал народот со молба да ги купи робовите. На тој начин, тој собрал два товари богатство, а третиот го позајмил од двајца негови турски пријатели. Откако го платил откупот, кнезот пак ги повикал луѓето со молба да ги ослободат робовите.

## Наводи

Категорија: Српски епски песни
Панаѓуриште (Свеќани)

**Панаѓуриште** или **Св. Константин и Елена** — археолошко наоѓалиште во велешкото село Свеќани. Претставува средновековна црква и некропола. На 3&nbsp;км југозападно од селото, на североисточната страна на ридот Св. Констатин и Елена се наоѓаат остатоци од манастирска црква изградена кон крајот на IX век и на почетокот на X век. Подоцна, во XIII и XIV век, црквата била преѕидана и доградена. Од нејзината западна страна се гледаат гробови со конструкција од камени плочи. Во црквата бил ѕидан и еден надгробен споменик - стела, а во западниот ѕид на другата црква (од 1888 година), која се наоѓа во непосредната близина, е вѕидан натпис кој го споменува името на градот Аргос.

## Поврзано
*Свеќани;
*Список на археолошки наоѓалишта во Велешко;
*Список на средновековни некрополи во Македонија;

## Наводи
Крст (Уланци)

**Крст** — археолошко наоѓалиште во велешкото село Уланци. Претставува средновековна црква и некропола. На 2&nbsp;км северно од селото, на патот кон селото Елешово, близу до селските лозја во месноста Цуцуле се наоѓа наоѓалиштето наречено Крст на кои, според податоците од Петре Ценовски и Тасе Кимов, до 1960 година имало остатоци од темели на црквичка. Денес теренот е селска утрина.

## Поврзано
*Грамади — населба од римското време;
*Димов Гроб — некропола од железното време;
*Србиново — населба и некропола од доцноантичкото време;
*Столот — населба од преминот од бронзеното во железното време и од хеленистичкото време;
*Страната — населба - викус од доцноантичкото време;
*Топот — утврдена населба - опидум од римското време;
*Уланци;
*Список на археолошки наоѓалишта во Велешко;
*Список на средновековни некрополи во Македонија;

## Наводи

Категорија:Уланци
Чунови (Коџоман)

**Чунови** – слика од Вангел Коџоман. Сликата е масло на платно во постимпресионистички стил, завршена во 1940 година.

Сликата припаѓа на неговиот „Белградски период“ (1938-1945) и едно од неговите значајни дела на пејзажното сликарство. Сликарската постапка на Коџоман во овој период го задржува континуитетот со претходното творештво во духот на лирската постапка со постимпресионистички белези, но и со послободен третман во решавањето на битните ликовни проблеми на бојата и формата.

## Наводи

Категорија:Слики од Вангел Коџоман
Категорија:Македонски уметнички слики
Категорија:Уметнички слики од 1940 година
Автопортрет (Тартаља)

***Автопортрет*** (на хрватски: *Autoportret* ) е едно од најраните дела на хрватскиот уметник Марино Тартаља. Тој го насликал делото во 1917 година, во стил на експресионизам .

## Опис
Сликата е дел од неговиот прв период во сликарството  и е со големина од 35,5 × 19 &nbsp;см. Се одржува во колекциите на Музејот за современа уметност, Загреб .

## Наводи

Категорија:Уметнички дела
Сретсело (Чашка)

**Сретсело** — археолошко наоѓалиште во велешкото село Чашка. Претставува средновековна некропола. Во непосредната близина на училиштето и на старата општинска зграда, при изведувањето на градежни работи пред Втората светска војна се откриени гробови со конструкција од камени плочи, со насоченост исток-запад. Археолошкиот музеј во Скопје извршил заштитни ископувања, при што во 5 гроба се најдени гробни прилози - украсни предмети.

## Поврзано
*Врчви — некропола од доцноантичкото време
*Капиново - Коњарник — населба од римското време;
*Мраморје — населба од неолитското време;
*Сулинар — населба од римското време;
*Тулана — некропола од римското време;
*Ќерамидница - Црна Круша — населба и некропола од римското време;
*Хереон — некропола од римското време;
*Чашка;
*Список на археолошки наоѓалишта во Велешко;
*Список на средновековни некрополи во Македонија;

## Наводи

Категорија:Чашка
Црквиште (Џидимирци)

**Црквиште** — археолошко наоѓалиште во велешкото село Џидимирци. Претставува црква со некропола од средниот век. На 2&nbsp;км источно од селото, на мала височинка со зарамнето плато се гледаат остатоци од ѕидови и зачувани темели од објект со четирилисна основа. Околу него се откриени конструкции на гробови од камени плочи со насоченост исток-запад.

## Поврзано
*Џидимирци — некропола од доцноантичкото време;
*Џидимирци;
*Список на археолошки наоѓалишта во Велешко;
*Список на средновековни некрополи во Македонија;

## Наводи
Манастир (Драгобраште)

**Манастир** — археолошко наоѓалиште во виничкото село Драгобраште. Претставува средновековна црква и некропола. Во маалото Блатешко, при рамнење на теренот за изградба на црква мештаните откриле темели од мала еднокорабна црква, а наоколу гробови. Денес во ново изградена црква се наоѓа мал жртвеник - ара од камен, кој бил донесен од наоѓалиштето Драгобрашко Градиште.

## Поврзано
*Белтечке Маало — населба од доцноантичко време;
*Вршник — населба од доцноантичкото време;
*Драгобрашко Градиште — градиште од римското време;
*Свети Спас — старохристијанска базилика;
*Селиште — населба и некропола од доцноантичкото време;
*Црвено Брдо — могила од римското време;
*Драгобраште;
*Список на археолошки наоѓалишта во Виничко;
*Список на средновековни некрополи во Македонија;

## Наводи

Категорија:Драгобраште
Сејменски Преслап (Лаки)

**Сејменски Преслап** — археолошко наоѓалиште во виничкото село Лаки. Претставува средновековна некропола. Се наоѓа западно од селото, на оддалеченост од околу 6&nbsp;км меѓу ридиштата Чикур и Тртља. Некрополата е голема, со гробови од камени плочи.

## Поврзано
* Анџиски Валови — населба од средниот век
* Бигланско Градиште — градиште од доцноантичко време
* Градиште — градиште од доцноантичко време
* Грамади — градиште од доцноантичко време
* Манастирот — црква од средниот век
* Могила — тумул од железно време
* Стара Кула — кастел	од доцноантичко време
* Црквата — црква од средниот век
* Црквиште — црква од средниот век

## Наводи

Категорија:Лаки
Харви Силвермен

**Харви Фокс Силвермен** (, р. 1943 година во Хартфорд, Конектикат, САД) е американски инженер. Тој е еден од пионерите во областа за обработка на дигитални сигнали во реално време и за обработка на говор. Моментално е професор по инженерство на Брауновиот универзитет.

Силвермен дипломира на колеџот „Тринити“, а потоа магистрира и докторира на Брауновиот универзитет. Десетина години работи во приватниот сектор како дел од персоналот на истражувачкиот центар „Томас Џ. Вотсон“ на Ај-Би-Ем во Њујорк, САД, за потоа да се врати на Брауновиот универзитет како професор. Основач и директор е на Лабораторијата за инженерски човечко-машински системи. Во текот на својата кариера, служел на многу одговорни позиции вклучувајќи декан на Дивизијата за инженерство, на надзорниот одбор на колеџот „Тринити“ и техничката комисија на ИЕЕЕ АССП.

Во текот на својата кариера, професорот Силвермен објавил повеќе од 200 научни труда и добитник е на бројни патенти. Тој добил неколку награди вклучувајќи и Медал во чест на стогодишнината на ИЕЕЕ.

## Наводи

Категорија:Родени во 1943 година
Категорија:Американци
Категорија:Инженери
Категорија:Апсолвенти на колеџот „Тринити“
Категорија:Апсолвенти на Брауновиот универзитет
Категорија:Професори на Брауновиот универзитет
Латински Гробишта (Отиштино)

**Латински Гробишта** — археолошко наоѓалиште во велешкото село Отиштино. Претставува средновековна некропола. На 2&nbsp;км источно од селото и на околу 500&nbsp;м од наоѓалиштето Тумба, на највисокиот дел на ридот се откриени гробови градени од камени плочи со насоченост исток-запад. Наодите се чуваат во Народниот музеј во Велес.

## Поврзано
*Врчва — населба од римското време;
*Тумба — тумул од железното време;
*Отиштино;
*Список на археолошки наоѓалишта во Велешко;
*Список на средновековни некрополи во Македонија;

## Наводи

Категорија:Отиштино
Карта (слика)

***Карта*** е слика на масло на платно од 1961 година од Џаспер Џонс. Тој ги претставил севкупните пропорции и облици на сојузните држави во Соединетите држави и делови од Мексико и Канада, иако извршил повеќе „енергична примена на боја“ отколку што се наоѓа во картографијата. Имињата на државите и океанските области се пригушени. 

Сликата е со мерки 198,2 cm на 314,7 sm. Џонс бил овдаховен од подарокот од Роберт Раушенберг на некои мимеографски карти со линии на сојузните држави, по методот што може да се обојат од ученици. Џонс бил привлечен од слика која е сеприсутна, но „видена и не гледана, не испитувана“, ефикасно пронајден предмет. Тој ги копирал контурите на едно големо платно, на кое додал светли бранови на црвени, жолти и сини, понекогаш мешани, со акценти на црно-бело. Неговата груба четка за потстрижување потсетува на апстрактен експресионистички стил или доцните дела на Сезан. Иако контурите на државите се препознатливи, боите не секогаш ги почитуваат државните граници, можеби сугерираат замаглување на границите и хомогенизација на повоено општество на земјата, засилено со масовно произведениот ефект на пригушените имиња. Се претпоставуваше дека сликата може да биде визуелен смев, бидејќи Џонс „намерно ставил слика на САД на картата“ во 1950-тите. Џонс сметал дека црта карта, а не правејќи слика *на* карта. 

Сликата била донирана од г-дин и г-ѓа. Роберт В. Скал до Музејот за современа уметност во Њујорк.Џонс продолжил да прави слики на карти во текот на 1960-тите, вклучувајќи ги и сивите верзии во 1962 и 1963 година, бела карта во 1965 година и монументална мурал од 10 m широк и 4,6 м висок за Експо 67 во Монтреал. Другите слики на мапи од Џонс применуваат енкаустика наместо маслени бои. 

## Наводи
**Белешки**  **Библиографија** 

* ''Jasper Johns'' Каролин Ланчнер, стр.19-20 
* ''Pop Art'', Ерик Шејнс, стр.79 
* ''Rethinking the Power of Maps'', Денис Вуд, стр.2017 година 

## Надворешни врски

* artchive.com 
* PBS Jasper Johns 2008

Категорија:Уметнички дела
Категорија:Слики
Категорија:Џаспер Џонс
Бело знаме (слика)

***Бело знаме*** е енкаустична слика на уметникот Џаспер Џонс. Создадено во 1955 година, веднаш по неговата прва слика на знаме, насловено како едноставно *[[Знаме (слика)|Знаме]]*, таа била првота слика на Џонс која била снабдена во Музејот Метрополитен во Њујорк, купено од уметникот во 1998 година. Цената била необјавена, но експертите ја процениле нејзината вредност во тоа време повеќе од 20 милиони долари. 

Сликата е релативно ран пример за многуте дела создадени од Џонс од 1954 година, инспирирани од сонот за знамето на Соединетите Држави. Обоено на платно со употреба на енкаустика, масло, весников материјал и јаглен, *Бело Знаме* е првото монохроматско прикажување на знамето на САД од страна на Џонс. Со мерка од 198,9 cm на 120,7 cm, тоа е исто така и најголемото од неговите слики со знаме. 

Џонс работел на три одделно истегнати области на платно - 48 ѕвезди на горниот лев, седум од тринаесетте ленти на горниот десен дел, а останатите шест подолги ленти подолу - кои потоа биле комбинирани за да формираат целина. Знамето е прикажано во облик што ја презел во периодот 1912 до 1959 година, со 48 бели ѕвезди на синиот кантон што ги претставуваат тогашните сојузни држави (пред приемот на Алјаска и Хаваи) со тринаесет црвени и бели ленти. Ѕвездите и лентите се градат како колаж хартија и ткаенина, кои биле натопени во стопен пчелин восок, пред да бидат нанесени на површина од пчелин восок. Трите колажи биле споени заедно и покриени со слој на краткотрајна валкана бела енкаустика (пчелин восок измешана со бел пигмент) со нагласи додадени во боја на бело масло. Брзите четки на Џонс се јасно видливи во грубо готовиот енкаустичен медиум. Завршената работа го покрива целото платно, без рамка, 

Изборот на Џонс на државното знаме му овозможувало да истражи познат дводимензионален предмет, со неговата едноставна внатрешна геометриска структура и комплексно симболично значење. Вградениот колаж ја нарушува рамномерноста на знамињата, додека бело-белиот енкааустик го уништува вообичаеното црвено-бело и сино боја на знамето, оставајќи духовен балсамичен остаток. Нео-дадовото дело на Џонс предвидува аспекти на поп-уметноста, минималната уметност и концептуалната уметност.  

&#x5B; *[[Википедија:Се бара извор|<span title="This claim needs references to reliable sources. (May 2019)">потребно е цитат</span>]]* &#x5D;

Неговата аукција во Кристи во 1988 година за седум милиони долари било за кратко време највисоката цена на аукцијата за уметничко дело од жив уметник, со оглед на тоа што рекордот бил надминат следниот ден од друга слика на Џонс. 

## Наводи

## Надворешни врски

* ''Бело знаме'', Митрополит музеј за уметност 
* ''Бело знаме'', Митрополит музеј за уметност 
* Мет го купува своето прво сликарство од Џаспер Џонс, *New York Times*, 29 октомври 1998 година 
* ''American Culture in The 1950s'', Мартин Халивел, стр.203-205

Категорија:Уметнички дела
Категорија:Слики
Три знамиња

***Три знамиња*** е слика од 1958 година на уметникот од Соединетите Држави Џаспер Џонс.

Делото се состои од три платна насликани со топол восок. Трите платна обликуваат разреден аранжман, со секое платно приближно 25% помало од тоа подолу, со што се создава тридимензионално дело. Секое платно е насликано за да личи на верзијата на знамето на Соединетите Држави што било во употреба во времето кога било правено делото, со 48 бели ѕвезди во син кантон на полето од тринаесет наизменични црвени и бели ленти. Секое знаме е дадено со приближно точни бои и пропорции, како што е дефинирано со Наслов 4 од Кодексот на Соединетите Држави.

Во извесна смисла, перспективата е обратна, при што помалите слики се проектираат кон гледачот. Само највисокото најмало сликарство е целосно видливо; двете зад себе се делумно видливи.

Сликата е купена од Музејот на уметноста на Соединетите Држави Витни во Њујорк за 1 милион долари во 1980 година од собирачите на уметности Бартон и Емили Хол Тремејн, за да ја прослават својата 50-годишнина. Од раните шеесетти години на минатиот век, *Три знамиња* биле вклучени во бројни изложби и разни видови книги и списанија за списанија, фокусирани на уметноста и историјата на Соединетите Држави.

## Наводи

Категорија:Знамиња на САД
Зима (слика)

***Зима*** – слика од Димитар Кондовски. Сликата е масло на платно, завршена во 1959 година со димензии 100 х 78 см и се наоѓа во Народниот музеј во Битола.

## Опис
На сликата е претставена жена речиси во целост. Има изразито лице и иако е поставено во погорниот дел на сликата – тоа е доминантно и највпечатливо. Со долга коса и неприродно издолжен врат. Облечена е во темен костум низ целото тело. Покрај нејзиниот портрет на кој најдоминантни се издолжени очи, авторот ѝ ги насликал рацете исто така издолжени, необични и слаби.

Насловот на сликата е *Зима* и има симболично значење – кое потекнува од расположбата на жената – замислено, темно, осамено несреќно. Во самиот лик доминира тага и замисленост. Рацете се грчевито поставени околу телото како да се обидуваат да го заштитат од сите удари на навреди и емотивна тага. Сликата е насликана со минимална употреба на бои – две до три — и спаѓа во таканаречените монохроматски, што значи дека бојата речиси е неприсутна, само да ја изрази тената и тешка расположба на осамената жена.

Сликата е изложена во одделот на постојаната поставка на битолскиот музеј и е важен за следење на развојот на културата и творештвото во Битола и афирмација на институцијата НУ „Завод и музеј“ од Битола.

## Наводи

Категорија:Слики од Димитар Кондовски
Категорија:Македонски уметнички слики
Категорија:Уметнички слики од 1959 година
Локвањи

**Локвањи** – слика од Јован Димовски. Сликата е масло на платно, завршена во 1956 година со димензии 61 х 91 см и се наоѓа во Народниот музеј во Битола.

## Опис
На сликата „Локвањи“ е претставен пејзаж со водни лилјани во вода. Врз целата слика е насликана водената површина низ која виреат различни стебленца на растенија кои растат од дното под водата. Во централниот дел на сликата насликани се една поголема група водни лилјани – растенија кои имаат големи цутови и цветови и кои како да лебдат на површината од водата. Сликата го воспева животот – хармонијата во пејзажот, во водата и растителниот свет. Насекаде блика живот и поетска хармонија.

Авторот брзо го сликал мотивот, сакајќи да го прикаже моментот на некое чисто, топло и пријатно летно пладне. Тоа е негов субјективен впечаток и доживување – постапка која во сликарството е позната како импресионизам. Авторот сакал своето позитивно емотивно чувство да го пренесе преку лебдеењето на цветовите на водните лилјани во водата. Сликата е весела, полна со живот и воспевање на раскошот на природата.

## Наводи

Категорија:Слики од Јован Димовски
Категорија:Македонски уметнички слики
Категорија:Уметнички слики од 1956 година
Птици (слика)

**Птици** – слика од Методија Ивановски. Сликата е масло на платно, завршена во 1962 година со димензии 57 х 82 см и се наоѓа во Народниот музеј во Битола.

## Опис
На сликата „Птици“ се претставени птици во лет. Птиците се насликани од средината на сликата до нејзиниот краен дел од десно.
Оваа слика е интересна по тоа што авторот не обрнувал внимание на точниот и реален изглед на птиците туку на нивниот лет. На сликата се претставени три птици во лет, а во горниот и долниот дел од десната страна има круг што би требало да го симболизира Сонцето, под тој круг е полукруг што би требало да ја претставува Месечината. Во долниот лев дел на сликата е претставена само глава и мал дел од горниот дел на птицата.

Убавината на оваа слика е во слободата на изразувањето на авторот, избегнувајќи ги реалните детали за претставата на птиците, тој ни ја прикажува целосната динамика на летот, енергијата, начинот на слободното движење низ небото. Тоа го постигнува со малку елементи, главно со снажни и дебели линии. Целата слика е насликана со минимална употреба на повеќе бои, тоа се вика монохроматичност, што значи употреба на две до три бои кои во случајот се намерно така поставени за да може да доминира само чувството на динамиката и убавината на летот.

Сликата е изложена во одделот на постојаната поставка на битолскиот музеј.

## Наводи

Категорија:Слики од Методија Ивановски
Категорија:Македонски уметнички слики
Категорија:Уметнички слики од 1962 година
Пејзаж (Маринковиќ Пенкин)

**Пејзаж** – слика од Љубодраг Маринковиќ Пенкин. Сликата е масло на платно, завршена во 1950 година со димензии 68 х 58 см и се наоѓа во Народниот музеј во Битола.

## Опис
На сликата „Пејзаж“ е претставен пејзаж. Во првиот преден план на сликата се две фигури на девојки – насликани не со реални елементи, слични на сенки, насликани се исправени, се движат кон внатрешноста на сликата. Во вториот план на сликата се 4 куќи, со различна големина и со детали, не целосно – со по еден ѕид, прозорец или само кров. Во третиот план на сликата се насликани се три високи тополи кои сè до крајот на сликата, а од десната стран е насликан бор – чемпрес. Во позадина неколку дрвја и навестување на некоја подалечна планина. Остатокот е небото, мирно, со воедначени потези оформено, чисто, без ниеден облак.

Целата слика е без реални детали, повеќе е внатрешно чувство на авторот слично на некој неодреден сон или сеќавање на некоја далечна случка.

## Наводи

Категорија:Слики од Љубодраг Маринковиќ Пенкин
Категорија:Македонски уметнички слики
Категорија:Уметнички слики од 1950 година
Бопалска катастрофа

десно|мини|250п|Споменик на настраданите во Бопалската катастрофа од холандската уметничка Рут Купфершмит
**Бопалската катастрофа** се случила ноќта помеѓу 2 и 3 декември 1984 година во градот Бопал, главен град на индиската држава Мадја Прадеш. Во фабриката за пестициди во мнозинска сопственост на американската компанија „Јунион Карбид“ дошло до технички проблем, при што повеќе тони од отровниот гас метилизоцијанат отишол во атмосферата. Тоа е најголемата индустриска катастрофа во светот и една од најпознатите еколошки несреќи во човечката историја.

Преку 500.000 луѓе биле изложени на метилизоцијанатот. Проценките за бројот на луѓе кои загинале и кои претрпеле последици од катастрофата се разликуваат. Официјалниот број на луѓе кои загинале во првиот ден е 2.259 лица. Во 2008 година владата на Мадја Прадеш им исплатила отштета на семејствата на 3.787 жртви кои загинале во катастрофата, како и на 574.366 лица кои претрпеле последици.

Многу од преживеаните сè уште страдаат од последиците на катастрофата. Напуштениот фабрички простор сѐ уште ослободува отрови штетни за човековата околина, овојпат преку воздухот и подземните води.

## Наводи

## Надворешни врски
* Интернационална кампања за правда во Бопал
* „Ноќта кога загинаа три илјади луѓе“, „Дојче Веле“, 3.12.2009.
* „'Зелената' Олимпијада ја спонзорираат 'црни' загадувачи, „Дојче Веле“, 30.07.2012.
* „Бопал-една бесконечна катастрофа“, „Дојче Веле“, 3.12.2014.
* „Бопал: 30 години од најголемата индустриска несреќа во историјата“, „Макфакс“, 3.12.2014.

Категорија:Индустриски несреќи
Категорија:Еколошки катастрофи
Категорија:Мадја Прадеш
Категорија:Историја на Индија
Портрет на девојка

**Портрет на девојка** – слика од Александар Ѓаконов. Сликата е цртеж на хартија, завршена во 1900 година со димензии 34 х 32 см и се наоѓа во Музејот на Битола.

## Опис
На сликата „Портрет на девојка“ е претставена млада девојка. Десната рака и е потпрена на долниот дел од лицето, под брадата.
Косата ѝ е брановидна со внимание подготвена. На задниот дел од главата има нежна свилена шарпа. Облечена е во фустан со многу елегантни набори и малечко елече. Насликана е во духот на виенското сликарство – според облеката, начинот на дотерувањето и според стилот во кои има реалистичко сликање до најситен детаљ особено во сите црти на лицето. Девојката е млада, благо насмевната и среќна во својата младост и привлечност.

## Наводи

Категорија:Слики од Александар Ѓаконов
Категорија:Македонски уметнички слики
Категорија:Уметнички слики од 1900 година
Портрет на Господин

**Портрет на Господин** – слика од Александар Ѓаконов. Сликата е цртеж на хартија, завршена во 1898 година со димензии 34 х 32 см и се наоѓа во Народниот музеј во Битола.

## Опис
На сликата „Портрет на Господин“ е претставена постар човек – господин. Косата му е побелена со долги бакенбарди. Облечен е со елегантен фрак стилски од крај на 19 век. Високите јаки, однадвор темни одвнатре светли, се високо подигнати до ушите. Претставен е до горното попрсје – до висината на рамењата. Насликан е во духот на виенското сликарство – според облеката, начинот на дотерувањето и според стилот во кои има реалистичко сликање до најситен детаљ особено во сите црти на лицето. Господинот е горд, достоинствен и свечено замислен.

## Наводи

Категорија:Слики од Александар Ѓаконов
Категорија:Македонски уметнички слики
Категорија:Уметнички слики од 1898 година
Список на дела на Клод Моне

[мини|[Клод Моне, *Автопортрет со беретка*, 1886]]
Ова е нецелосен список на делата, вклучувајќи ги скоро сите завршени слики, но без подготвителните црно-бели скици, на Клод Моне (14 ноември 1840 - 5 декември 1926 година)  кој бил основач на француското импресионистичко сликарство и најдоследен и најплоден практичар на филозофијата на движењето за изразување на своите сфаќања пред природата, особено што се однесува на  пејзажното сликарство пленер. Терминот „импресионизам“ е изведен од насловот на неговата слика *[[Импресија, изгрејсонце]]* (*Impression, soleil levant*).

Она што го прави Моне да се разликува од другите импресионистички сликари е неговата иновативна идеја да создава „серии слики“ посветени на единствена тема или субјект. Со повторливо проучување на темата во различни периоди од денот, сликите на Моне ги покажуваат ефектите на сончевата светлина, времето и метереолошта состојба преку бојата и контрастот. „Сериите слики“ на Моне се добро познати и забележителни и ги вклучуваат „Стогови“, „Барски тикви“, „Руански катедрали “, „Лондонски парламент“, „Мост Чаринг Крос“ и „Тополи“. Неговото огромно творештво од скоро 2000 слики било каталогизирано од Даниел Вилденштајн во „Моне: Каталог резоне“ (Monet: Catalog Raisonné).

## Хронологија
* 1862–1871 Париз. Посети на Трувил (1870), Лондон и Амстердам (1871)
* 1870 брак со Камиj Донсје.
* 1871–1878 Семеен живот во Аржaнтеј, близу Париз. Посета на Амстердам (1874)
* 1878 живот во Париз - раѓање на Мишел Моне
* 1878–1881 живее во Ветеј, 60 км северозападно од Париз. Посета на Фекан.
* 1879 Смрт на Камиj
* 1881-1883 живее во Поаси, 25 км северозападно од Париз.
* 1883 живее во Вернон, Нормандија
* 1883-1926 живее во Живерни, 80 км северозападно од Париз. Посети на Бордигера (1884), Холандија (1886), Бел Ил (1886), Антиб (1888), Крез (1889), Руан (1892, 1893, 1894), Норвешка (1895), Лондон (1900), Венеција (1908) )
* 1892 брак со Алис Ошеде
* 1926 Смрт

## Дела од Клод Моне
### 1858-1871 (Париз, Лондон, Амстердам)

### 1872–1878 (Аржантеј)

## Наводи

Категорија:Слики од Клод Моне
Поле со афиони

**Поле со афиони** – слика од Лазар Личеноски. Сликата е масло на платно, завршена во 1947 година со димензии 35 х 38 см и се наоѓа во Народниот музеј во Битола.

## Опис
На сликата „Поле со афиони“ е претставен пејзаж со афионови насади. Во предниот дел е претставена нива со зрели афионови растенија. Во долниот дел слободно се претставени лисјата и стебленцата – насликани со слободни и брзи потези, а на горниот дел многу цутови на афионовите растенија. И афионовите цветови се слободно насликани со брзи и енергични потези со четката. Во позадината се чувствува далечина на поле, кое завршува во подножјето на планината. Планината е од едниот крај на сликата до другиот, како што е и нивата со афионовиот насад. Небото е светло и го најавува раниот чист убав спокоен летен ден. Сликата е весела, полна со живот и воспевање на раскошот на природата.

## Наводи

Категорија:Слики од Лазар Личеноски
Категорија:Македонски уметнички слики
Категорија:Уметнички слики од 1947 година
Три деца

**Три деца** – слика од Никола Мартиноски. Сликата е масло на платно, завршена во 1957 година со димензии 45 х 30 см и се наоѓа во Народниот музеј во Битола.

## Опис
На сликата се претставени – три деца, на возраст од десетина години. Во долната половина на сликата се претставени две деца – девојчиња, лево е девојче кое е свртено кон нас. Косата и е темна со две плетенки кои и паѓаат до рамото. Во рацете држи тотба, која и е припиена до левата нога и потпрена на земја. Боса е. Облеклото ѝ е скромно и сиромашно, износено. Десно е друго девојче кое исто така седи, полусвртено кон десно. На главата има лесна платнена шарпа, исто така со скромни и износени алишта. Свртена е кон нас, тажно, замислено, несреќно.
Во средината на сликата, меѓу двете девојчиња и во висина до крајниот горен дел на сликата е насликано момче кое седи на столче. Повисоко е од девојчињата и тоа е свртено кон нас и тоа е облечено скромно, со износени алишта. Трите деца на сликата се тивки, замислени, тажни гладни, сиромашни.

Во овој период Мартиноски многу често создавал слики со слични мотиви: деца односно девојчиња и момчиња, млади мајки со бебиња, кои се тажни, сиромашни и кои живеат тешко, борејќи се за елементарно преживување и егзистенција. Ваквиот начин на сликање е познат како социјално, ангажирано сликарство, авторот со целата своја љубов кон луѓето, се бори преку творештвото за неправдите во општеството, сиромаштијата, осаменоста, напуштеноста. Мартиноски ова го прави со брзи потези, со елементарен цртеж, настојувајќи да го претстави пред сè ликот на луѓето – тажен, понижен, обесправен и осиромашен.

## Наводи

Категорија:Слики од Никола Мартиноски
Категорија:Македонски уметнички слики
Категорија:Уметнички слики од 1957 година
Петар Лубарда

**Петар Лубарда** (српски: *Петар Лубарда* 27 јули 1907 – 13 февруари 1974) бил српски и југословенски сликар, редовен член на САНУ, и надворешен член на ЈАЗУ.

## Животопис
мини|Биста на Лубарда во Херцег Нови
Основно школо посетувал во Љуботињ, Цетиње и Херцег Нови, додека гимназија во Херцег Нови, Шибеник, Сињ и Никшиќ каде и започнал да слика. Студиите по сликарство ги започнал во 1925 година во Уметничката школа во Белград, а на кратко и во Париз во 1926 година, на Académie des Beaux Arts. Во Црна Гора се вратил во 1932 година, и истата година доаѓа во Белград. Во Париз по вторпат престојува од 1938 година до 1940 година.

Првата самостална изложба ја одржал во 1925 година во Никшиќ а потоа во 1927 година и 1929 година во Париз и Рим. Од 1927 година учествувал на многобројни колективни изложби во земјата и странство. Коресподентен член на Српската академија на науки и уметности станал во 1959 година, а редовен во 1961 година. Во САНУ оставил писмо во кое бара при секое негово излагање на неговите дела, задолжително да се нагласи дека по народност е Србин.

## Галерија


|*Гуслар* (1952)



## Наводи

Категорија:Српски сликари
Категорија:Луѓе од Белград
Категорија:Академици на САНУ
Категорија:Родени во 1907 година
Категорија:Починати во 1974 година
Категорија:Погребани во Алејата на заслужните граѓани на Новите гробишта (Белград)
Есен (слика)

**Есен** – слика од Димитар Пандилов. Сликата е масло на платно, завршена во 1959 година со димензии 54 х 82 см и се наоѓа во Народниот музеј во Битола.

## Опис
Сликата „Есен“ е пејзаж во есен. Поточно е претставена алеја на дрвја и широк пат. Еден вид парк во есен. Дрвјата се богато и слободно насликани со есенски лисја. Детали нема, само боја и потези кои асоцираат на есенски ветер во лисјата на дрвјата.
На левата страна на сликата насликана е темна фигура на маж слична на сенка – без лице или други детали. Облечен во дебели алишта, се движи споро и е дел од тагата и густината на есента. Од по страните има само навестување на некакви куќи – тоа е изведено со линии кои би требало да ни опишат прозорци. Покрај куќите се од двете страни – далечни фигури на – деца што си играат, минувачи. Сите се изведени како централната фигура – без детали и конкретност, сите се само како сенки. Целата слика е како сон без јасни линии и детали. Таа е без реални детали, повеќе е внатрешно чувство на авторот слично на некој неодреден сон или сеќавање на некоја далечна случка.

## Наводи

Категорија:Слики од Димитар Пандилов
Категорија:Македонски уметнички слики
Категорија:Уметнички слики од 1957 година